text: Tyskerbunker opdaget i Arrild Ferieby
  21 februar 2011 kl. 17.09
  I Arrild Ferieby har man fundet en gammel tysk bunker fra 1. verdenskrig via et gammelt kort over bunkere i området.
  I 1917 blev bunkeren bygget af tyskerne som et værn mod englænderne, som var en af Tysklands fjender i 1. verdenskrig. 
  Bunkeren er netop blevet udgravet, men der er fortsat en smule mystik om, hvad bunkeren er blevet brugt til:
  - Bunkeren har vinduer med tremmer for vinduerne og der er ikke nogen køjekroge indenfor. Så på den måde adskiller den sig ret kraftigt fra de normale bunkere fra den tid. Det kan have været en form for feltarrest eller fængsel, men indtil videre er det kun gætterier, siger Dan Obling fra Lokalhistorisk Forening i Toftlund.
  Se med i aften kl. 19.30, hvor TV SYD besøger bunkeren.
  